เกษตรจังหวัดแม่ฮ่องสอน เตือนเชื้อแบคทีเรียระบาดเข้าทำลายพืชตระกูลส้ม ช่วงอากาศร้อนและมีฝนฟ้าคะนอง
สำนักงานเกษตรจังหวัดแม่ฮ่องสอน แจ้งว่า สภาพอากาศในช่วงนี้อากาศร้อน มีฝนฟ้าคะนอง ลมกระโชกแรงและฝนตกหนักบางแห่ง ขอเตือนเกษตรกรปลูกพืชตระกูลส้ม เช่น ส้มโอ ส้มเขียวหวานมะนาวและมะกรูด ให้ระวังโรคแคงเคอร์ (เชื้อแบคทีเรีย (Xanthomonasaxonopodis pv. citri) ระบาดเข้าทำลายโดยอาการของพืชที่ติดเชื้อ บนใบเริ่มแรกเป็นจุดฉ่ำน้ำ ต่อมาจะขยายใหญ่ขึ้น เห็นเป็นแผลจุดนูนสีเหลืองอ่อน ลักษณะฟูคล้ายฟองน้ำ จากนั้นแผลจะเปลี่ยนเป็นเนื้อเยื่อแข็งสีน้ำตาลเข้ม ตรงกลางแผลยุบตัว ขอบแผลยกตัวขึ้น บริเวณรอบๆ แผลปรากฏวงสีเหลืองล้อมรอบ แผลจุดนูนสีน้ำตาลพบทั้งผิวใบด้านบนและด้านล่าง โดยเห็นชัดเจนบนผิวใบด้านล่าง แผลเกิดได้ทั้งบนใบและก้านใบ ทำให้ใบเหลืองร่วงก่อนกำหนดส่วนอาการบนกิ่ง ลักษณะคล้ายอาการบนใบ แต่ไม่มีวงสีเหลืองล้อมรอบแผล ต่อมาแผลจะแตกแข็งเป็นสีน้ำตาลขยายรอบกิ่งหรือตามความยาวกิ่ง แผลมีลักษณะกลมฝังลึกลงไปในผิว แผลจะขยายเป็นสะเก็ดใหญ่ มีวงสีเหลืองล้อมรอบ บางครั้งพบผลปริแตกตามรอยแผล ซึ่งหากเกิดโรคในระยะผลอ่อนจะทำ ให้ผลผลิตไม่ได้คุณภาพและถ้าอาการรุนแรงจะทำให้ผลร่วงแนวทางป้องกัน เกษตรกรควรเลือกกิ่งพันธุ์จากแหล่งปลูกที่ไม่มีการระบาดของโรค หรือไม่นำกิ่งพันธุ์จากตันที่เป็นโรคไปปลูกและใช้กิ่งพันธุ์ ที่ไม่มีร่องรอยการติดเชื้อ ใช้ชีวภัณฑ์ Bacillus subtilis อัตรา 5 กรัมต่อน้ำ 1 ลิตร ในการฉีดพ่น ตรวจแปลงปลูกอย่างสม่ำเสมอ เมื่อพบอาการโรค ตัดแต่งส่วนที่เป็นโรคและเก็บเศษพืชที่ร่วงหล่นไปทำลายนอกแปลงแล้วพ่นด้วยสารป้องกันกำจัดโรคพืช กลุ่มสารประกอบทองแดง เช่น คอปเปอร์ออกซี่คลอไรด์ 85% WP อัตรา 30-50 กรัมต่อน้ำ 20 ลิตร หรือ คิวปรัสออกไซด์ 86.2% WG อัตรา 10-15 กรัมต่อน้ำ 20 ลิตร หรือ คอปเปอร์ไฮดรอกไซด์ 77% WP อัตรา 15-20 กรัมต่อน้ำ 20 ลิตร พ่นทุก 7-10 วัน จำนวน 2-3 ครั้งนอกจากนี้ ต้องหมั่นกำจัดหนอนชอนใบ โดยเฉพาะช่วงที่แตกใบอ่อน เนื่องจากรอยทำลายของหนอนชอนใบเป็นช่องทางให้เชื้อสาเหตุโรคเข้าทำลายพืช และช่วยส่งสริมให้อาการโรคลุกลามอย่างรวดเร็ว โดยพ่นด้วยปิโตรเลียมสเปรย์ออยล์ 83.9% EC อัตรา 40 มิลลิลิตรต่อน้ำ 20 ลิตร หรือโคลไทะนิดิน 16% SG อัตรา 5 กรัมต่อน้ำ 20 ลิตร พ่นให้ทั่วทั้งด้านหลังใบและหน้าใบสามารถขอแนะนำได้ที่สำนักเกษตรอำเภอทุกอำเภอและกลุ่มอารักขาพืช สำนักงานเกษตรจังหวัดแม่ฮ่องสอน โทรศัพท์ 053-611044